open-index/open-wikipedia-markdown huggingface dataset:
Dolores Claman

**Dolores Olga Claman** (6. heinäkuuta 1927 Vancouver – 17. heinäkuuta 2021) oli kanadalainen säveltäjä ja pianisti. Hänen äitinsä oli operettilaulaja. Claman aloitti pianonsoiton opinnot Vancouverissa ja opiskeli sitten musiikkia ja draamaa Etelä-Kalifornian yliopistossa. Stipendillä hän pääsi vielä Juilliard School of Musiciin. Hänen opettajiaan olivat siellä pianonsoitossa Rosina Lhévinne ja Edward Steuermann sekä sävellyksessä Vittorio Giannini ja Bernard Wagenaar. Clamanin ensimmäisiä suuria teoksia olivat baletti *Le Rêve fantasque* (1950) ja musiikkikomedia *Timber!* (1952). 

Vuonna 1953 Claman lähti Lontooseen, jossa hän sävelsi musiikkia ITV:lle ja West End -revyisiin. Vuonna 1957 Claman meni naimisiin Richard Morrisin kanssa. Morris kirjoitti sanoitukset suurimpaan osaan hänen tulevista töistään. Pari muutti Torontoon 1958. Yhdessä Claman ja Morris tekivät noin 3&nbsp;000 jingleä seuraavien kolmenkymmenen vuoden aikana ja voittivat yli 40 kansainvälistä palkintoa. 1970-luvun puolestavälistä alkaen he jakoivat aikansa Euroopan (yleensä Lontoon ja Espanjan) sekä Vancouverin välillä.

Clamanin ja Morrisin musikaaleja olivat *[[Mr Scrooge]]* (1963) ja *[[In the Klondike]]* (1968). He työskentelivät myös elokuvissa, dokumenteissa ja televisiosarjoissa. Heidän musiikkinsa elokuvaan *[[A Place to Stand]]* (1967) sai Oscar-palkinnon. Clamanin tunnetuimpiin sävellyksiin kuuluu tämän lisäksi *[[Hockey Night in Canada]]n* teema. Teema otettiin Canadian Songwriters Hall of Fameen vuonna 2010. Claman teki yhteistyötä paitsi Morrisin, myös Jerry ja Rudy Tothin sekä Howard Cablen ja Neil Chotemin kanssa.

Claman sävelsi pianolle *Primitive Dancen* (1945). Hänen tuotantoonsa kuuluu myös lauluja James Joycen teksteihin ja preludi orkesterille.

## Lähteet
Richard Harrison

**Richard Harrison** (s. 26. toukokuuta 1935 Salt Lake City) on yhdysvaltalainen elokuvanäyttelijä.

Kehonrakennusta harrastanut Harrison teki muutamia sivurooleja Hollywoodissa ja siirtyi 1960-luvun alussa Italiaan, jossa hän esiintyi lukuisten eri lajityyppejä edustavien viihde-elokuvien tähtenä. Niistä tunnetuimpia ovat peplum-filmi *[[Voittamaton gladiaattori]]* (*Il gladiatore invincibile*) ja spagettiwestern *El rojo* (1966). Myöhemmin Harrison näytteli monissa b-elokuvissa eri puolilla maailmaa ja teki 1980-luvulla kokonaisen ninja-elokuvien sarjan Hongkongissa. Harrison itse vitsaili, että hänen suurin antinsa elokuvataiteelle oli kieltäytyminen Sergio Leonen *[[Kourallinen dollareita]]* -spagettiwesternin pääosasta, joka nosti Clint Eastwoodin maailmanmaineeseen.

## Elokuvia
* *[[Voittamaton gladiaattori]]*, 1961
* *[[I sette gladiatori]]*, 1962
* *[[Perseo l’invincibile]]*, 1963
* *[[Viimeinen gladiaattori]]*, 1964
* *[[La rivolta dei pretoriani]]*, 1964
* *[[I giganti di Roma]]*, 1964
* *[[I due gladiatori]]*, 1964
* *[[La montagna di luce]]*, 1965
* *[[Vaarallinen tehtävä: Dark Mission]]*, 1988

## Lähteet

## Aiheesta muualla
* Elonet: Richard Harrison
* Internet Movie Database: Richard Harrison 
* Richard Harrison at Brian’s Drive-In Theater
Pyhä Elisabet

**Pyhä Elisabet** voi tarkoittaa seuraavia:

* Elisabet, Luukkaan evankeliumin mukaan Johannes Kastajan äiti
* Elisabet Pyhä, *Elisabet Thüringiläinen*, *Unkarin Pyhä Elisabet* (1207–1231), unkarilainen prinsessa ja pyhimys
* Elisabet Schönaulainen (1129–1165), saksalainen nunna ja pyhimys
Lillehammer Olympiske Bob- og Akebane

**Lillehammer Olympiske Bob- og Akebane** on kelkkailurata Hunderfossenin kylässä Lillehammerissa Norjassa. Se rakennettiin vuoden 1994 talviolympialaisia varten.

## Tietoja radasta

## Ennätykset

### Starttiennätykset

### Rataennätykset

## Lähteet
*Lillehammer Olympiske Bob- og Akebane Lillehammer.com 
*Lillehammer (Norway) fil-luge.org 
*Lillehammer Olympic Sliding Centre IBSF.org 

### Viitteet
Sekamitat

**Sekamitat** () eli *Epigrammit* (, *Epigrammata*‎) oli Diogenes Laertioksen kirjoittama kokoelma epigrammeja. Teoksen runot käsittelivät kuuluisia edesmenneitä miehiä, ja teoksen nimen mukaisesti epigrammit oli kirjoitettu eri runomitoissa ja rytmeissä.

Diogeneen epigrammikokoelma ei ole säilynyt nykyaikaan. Diogenes on ilmeisesti sisällyttänyt joitakin omia runojaan tunnetumpaan filosofien elämäkertoja kokoavaan teokseensa *[[Merkittävien filosofien elämät ja opit]]*, ja hän myös viittaa siinä runokokoelmaansa useita kertoja. Bysantin aikana joitakin kokoelman runoja otettiin mukaan *[[Kreikkalainen antologia|Kreikkalaiseen antologiaan]]*.

Yksi epigrammien pääteemoista on ilmeisesti ollut jonkun merkittävän henkilön, kuten filosofin, kuolema. Esimerkiksi Thaleelle Diogenes kirjoitti näin (alkukielessä runomittana eleginen distikon):

Diogeneen runous ei yleisesti ole saanut tutkijoilta erityisen kiittäviä arvosteluja, vaikkakin parhaita epigrammeja on luonnehdittu sattuviksi ja joidenkin sisällöstä on ollut hyötyä antiikintutkimuksen kannalta. Diogeneeseen ja tämän tuotantoon erityisen kriittisesti suhtautunut Friedrich Nietzsche esitti, että Diogenes olisi kirjoittanut (tai enimmäkseen kopioinut) koko filosofian historiansa lähinnä säilyttääkseen omat runonsa jälkipolville osana teosta; hän nimittäin tiesi, etteivät hänen keskinkertaiset runonsa muutoin säilyisi. Nietzschen näkemys on kuitenkin täysin spekulatiivinen ja vailla filologisia perusteluja.

## Lähteet

## Kirjallisuutta
*
Filmfare Awards 2011

**Filmfare Awards 2011** oli 29. tammikuuta 2012 Mumbaissa pidetty tilaisuus, jossa palkittiin vuoden 2011 parhaat hindinkieliset elokuvat. Se oli 57:s Filmfare Awards -tilaisuus.

## Palkintojen voittajat ja ehdokkaat
### Meriittipalkinnot

### Kriitikkopalkinnot

### Tekniset palkinnot

### Erikoispalkinnot

## Eniten voittoja ja ehdokkuuksia saaneet elokuvat

* **13 ehdokkuutta:** *[[Zindagi Na Milegi Dobara]]*
* **10 ehdokkuutta:** *[[Rockstar (vuoden 2011 elokuva)|Rockstar]]*
* **7 ehdokkuutta:** *[[Delhi Belly]]*
* **6 ehdokkuutta:** *[[The Dirty Picture]]*
* **3 ehdokkuutta:** *[[Don 2]]*

* **7 voittoa:** *[[Zindagi Na Milegi Dobara]]*
* **5 voittoa:** *[[Rockstar (vuoden 2011 elokuva)|Rockstar]]*
* **3 voittoa:** *[[Delhi Belly]]*, *[[The Dirty Picture]]*
* **2 voittoa:** *[[7 Khoon Maaf]]*, *[[Don 2]]*

## Lähteet
Tina(II)kloridi

**Tina(II)kloridi** (SnCl2) on tina- ja kloridi-ionien muodostama epäorgaaninen ioniyhdiste. Yhdistettä käytetään muun muassa pelkistimenä ja päällystettäessä metallipintoja tinalla elektrolyyttisesti. Tina(II)kloridi on tärkein tina(II)suoloista.

## Ominaisuudet
Tina(II)kloridi on huoneenlämpötilassa kiinteää valkoista ainetta. Kidevedettömän yhdisteen lisäksi tunnetaan myös kidevedellinen dihydraatti (SnCl2·2H2O). Yhdiste liukenee helposti veteen ja myös moniin orgaanisiin liuottimiin, kuten etanoliin ja asetoniin. Kiinteänä yhdiste säilyy pitkiäkin aikoja hapettumatta, mutta liuokset hapettuvat helposti esimerkiksi ilman hapen vaikutuksesta tina(IV)kloridiksi. Laimeissa liuoksissa voi tapahtua myös hydrolyysiä niukkaliukoiseksi tinahydroksidikloridiksi (Sn(OH)Cl). Tämä voidaan ehkäistä lisäämällä liuokseen happoa, kuten suolahappoa. Tina(II)kloridi on suhteellisen vahva pelkistin, joka pelkistää muun muassa Fe3+-ionit Fe2+-ioneiksi. Alkalimetallikloridien kanssa yhdiste muodostaa triklorostannaatti- tai tetraklorostannaattisuoloja.

## Valmistus ja käyttö
Kidevedetöntä tina(II)kloridia valmistetaan kuuman tinan ja vetykloridikaasun välisellä reaktiolla, tinan ja kloorin välisellä reaktiolla tai pelkistämällä tina(IV)kloridia metallisen tinan avulla. Liuotettaessa tinaa suolahappoon ja haihdutettaessa liuos kuiviin yhdiste kiteytyy dihydraattina. Tina(II)klorididihydraatista voidaan saada kidevedetöntä yhdistettä kuuman vetykloridikaasun tai väkevän rikkihapon avulla.
:Sn + 2 HCl → SnCl2 + H2

Tärkein tina(II)kloridin käyttö on metallien elektrolyyttinen pelkistäminen tinalla. Elektrolyysiseos koostuu sulasta tina(II)kloridin ja kaliumkloridin seoksesta. Yhdistettä käytetään huomattavia määriä orgaanisessa synteesissä pelkistimenä muun muassa väriaineiden valmistuksessa. Se pelkistää muun muassa aromaattiset nitroyhdisteet amiineiksi, alifaattiset nitroyhdisteet oksiimeiksi tai hydroksyyliamiineiksi ja nitriilit aldehydeiksi. Se on myös hyvä katalyytti useissa orgaanisissa reaktioissa. Tina(II)kloridia voidaan käyttää myös ruoan lisäaineena. Sen E-koodi on E512 ja Suomessa sen käyttö on sallittu vain säilykeparsassa.

## Lähteet
Olli Ahonen

**Olli Ahonen** (s. 5. huhtikuuta 1979 Helsinki) on suomalainen uransa lopettanut jääkiekkoilija, pelipaikaltaan keskushyökkääjä. Hän pelasi urallaan SM-liigassa yhteensä 401 runkosarjaottelua tehopistein 44+53=97 ja keräten 104 jäähyminuuttia sekä 50 playoff-ottelua tehopistein 3+6=9 ja keräten neljä jäähyminuuttia. Ahonen oli pelityyliltään kahden suunnan "raataja". 

Ahosen ura päättyi vuonna 2006 olkapäävammaan hänen ollessa 27-vuotias. Hän toimii nykyisin finanssialalla.

## Ura
### Seuraura
Ahonen oli Espoon Jääklubin kasvatti. Hän pelasi myöhemmät juniorivuotensa kuitenkin Helsingin IFK:ssa, jossa Ahonen voitti B-nuorten SM-pronssia vuonna 1996. HIFK:n SM-liigajoukkueessa hän debytoi kaudella 1997–1998, jolloin Ahonen pelasi siellä 14 runkosarja- ja viisi playoff-ottelua tehden kaksi osumaa. Hän voitti kauden päätteeksi Suomenmestaruuden. Varsinaisella tulokaskaudellaan 1998–1999 Ahonen teki 48 runkosarjaottelussa tehot 4+6=10 sekä 11 playoff-ottelussa tehot 1+1=2. 

Kaudeksi 2000–2001 Ahonen siirtyi JYPiin. Hän kärsi alkukauden selkävaivoista ja pelasi runkosarjan aikana vain 34 ottelua, mutta Ahonen osoittautui kuitenkin hyväksi kakkossentteriksi ja teki 12 tehopistettä. Hän onnistui samassa roolissa myös kaudella 2001–2002, joka jäi myöskin hieman rikkonaiseksi, kun Ahonen joutui vuoden 2002 alussa noin kuudeksi viikoksi sivuun leukamurtuman takia. Hänen teholukemansa +7 oli Jyri Marttisen ohella JYPin paras.

Ahonen jatkoi kaudella 2002–2003 uraansa Espoo Bluesissa, jonka kanssa hän teki 2+1-vuotisen sopimuksen huhtikuussa 2002. Toisella Blues-kaudellaan 2003–2004 Ahonen teki SM-liigan yhden kauden piste-ennätyksensä tehoilla 12+11=23. Hän oli joukkueen kolmanneksi paras maalintekijä. Ahonen muodosti Bluesissa toimivan kakkosketjun Teemu Elomon ja Ladislav Kohnin kanssa. He lähtivät samalla koostumuksella kauteen 2004–2005, jolloin ketju ei kuitenkaan onnistunut samalla menestyksellä. Koko Blues kuitenkin pelasi heikon kauden ja jäi pudotuspelien ulkopuolelle.

Kaudella 2005–2006 Ahonen putosi Bluesin sentterihierarkiassa ja teki vain seitsemän tehopistettä. Hän päätti pitää seuraavan kauden välivuotta olkapäävamman vuoksi,

### Maajoukkueura

Ahonen pelasi alle 20-vuotiaiden MM-kilpailuissa vuosina 1998 ja 1999, joista ensimmäinen turnaus päättyi maailmanmestaruuteen. Jälkimmäisessä turnauksessa hän toimi Suomen kapteenina ja ykkössentterinä. Ahonen oli neljällä osumallaan joukkueen paras maalintekijä Eero Somervuoren kanssa. Hän pelasi myös alle 18-vuotiaiden EM-kilpailuissa vuonna 1997 voittaen Euroopan-mestaruuden. Ahonen on toiminut myös sekä Suomen alle 18-vuotiaiden että alle 17-vuotiaiden maajoukkueen kapteenina.

Ahonen on pelannut myös Suomen A-maajoukkueessa kaudella 2003–2004. Hän teki A-maajoukkuedebyyttinsä Euro Hockey Tour -tasolla Sweden Hockey Gamesissa helmikuussa 2004.

## Tilastot

## Lähteet
*
*
*

### Viitteet
Hyvästä on helppo pitää

**Hyvästä on helppo pitää: Esseitä kirjoista ja kulttuurista helppouden aikakautena** on Markku Soikkelin vuonna 2007 julkaistu esseekokoelma kulttuurista ja kirjallisuudesta.

## Vastaanotto
*[[Helsingin Sanomat|Helsingin Sanomien]]* Jukka Koskelaisen mukaan kirjan kulttuurikritiikki tarkoittaa joskus huolimattomia yleistyksiä, mutta myös mainioita kiteytyksiä.

## Lähteet
Mustien ruusujen maa

**Mustien ruusujen maa** on Katri Alatalon fantasiatrilogia. Vaskikirjojen julkaisemasta sarjasta ovat ilmestyneet teokset *Karnin labyrintti* (2012) ja *Laulu kadonneesta saaresta* (2013). Kustantajan kuvauksen mukaan tarina on nuoren naisen kasvukertomus, joka kertoo toivosta ja etsimisestä. *Karnin labyrintti* oli Kuvastaja-palkintoehdokas.

## Vastaanotto

Anne Leinonen kirjoitti *[[Tähtivaeltaja]]*-lehdessä Alatalon esikoisromaanin ammentavan aineksia perinteisestä fantasiasta. ”Pakkaa hämmennetään poistamalla ne tavallisimmat kliseet: suurta pahaa vastustajaa ei ainakaan ensimmäisessä osassa ole, maailmaa ei ehkä pelastetakaan ja ennustuksia ei lueta. Matka on henkilökohtainen ja kiehtova.” *[[Portti (lehti)|Portin]]* Erkki Widenius antoi tunnustusta kirjan kielelle ja sujuvalle kerronalle. Risingshadow-sivuston Iivari Koutonen kirjoitti, että kirjassa näkyvät esikoisteoksen heikkoudet ja vahvuudet. Ympäristökuvaus on elävää ja henkilöhahmot kiinnostavia. Muun muassa nimistö olisi kuitenkin tarvinnut hiomista.

## Sarjan teokset
# 
# 
# tulossa

## Lähteet

## Aiheesta muualla
* Teokset kustantajan sivuilla.
Lars M. Boström

**Lars Mikael Boström** (4. marraskuuta 1920 Sipoo – 23. elokuuta 1982) oli suomenruotsalainen runoilija.

Boströmin vanhemmat olivat puutarhurimestari Hjalmar Wilhelm Boström ja Sara Elisabeth Birgitta (o.s. Berg). Boströmin puoliso oli Maire Rosalia (o.s. Lindqvist; 1918–1988) vuodesta 1941. Boström työskenteli teknikkona Helsingissä.

## Teoksia
* *Blommor jag plockat* : dikter. Omakustanne, Orivesi 1940
* *Häxbål* : dikter. Söderström, Helsingfors 1945

## Lähteet
* 
* Kirjasampo.fi : Lars M. Boström

### Viitteet
Kameruninmetsäkutoja

**Kameruninmetsäkutoja** (*Ploceus batesi*) on kutojien heimoon kuuluva varpuslintu.

## Levinneisyys
Kameruninmetsäkutojaa tavataan harvinaisena Kamerunin etelä- ja länsiosissa. Sen kannaksi arvioidaan 350–1&nbsp;500 yksilöä. Laji on vähenemässä elinympäristöjen tuhoutumisen takia, ja se on luokiteltu erittäin uhanalaiseksi.

## Lähteet
Mustaleukakutoja

**Mustaleukakutoja** (*Ploceus nigrimentus*) on kutojien heimoon kuuluva varpuslintu.

## Levinneisyys
Mustaleukakutojaa tavataan Angolassa, Kongossa ja Gabonissa. Lajin kannankehitys on vakaa, ja se on luokiteltu elinvoimaiseksi.

## Lähteet
Kaitanokkakutoja

**Kaitanokkakutoja** (*Ploceus pelzelni*) on kutojien heimoon kuuluva varpuslintu.

## Levinneisyys
Kaitanokkakutojaa tavataan hajanaisella alueella Afrikan länsi-, keski- ja itäosissa. Lajin on kuvattu olevan yleinen, mutta paikallinen. Sen kannankehitys on vakaa, ja laji on luokiteltu elinvoimaiseksi.

## Lähteet
God Is Dead?

**God Is Dead?** on heavy metal -yhtye Black Sabbathin kappale vuonna 2013 julkaistulta *[[13 (Black Sabbathin albumi)|13]]*-albumilta. Kappale julkaistiin ensimmäisenä singlenä albumilta, ja se on yhtyeen ensimmäinen Ozzy Osbournen kanssa julkaistu kappale sitten vuoden 1998. Kappaleen nimi ja kansikuva viittaavat Friedrich Nietzscheen, saksalaiseen filosofiin, joka kerran sanoi: ”Jumala on kuollut”.

Single saavutti 6. sijan UK Rock Charts -listalla. Suomessa se nousi virallisen singlelistan sijalle 19.

Kappale voitti myös Grammy palkinnon " Grammy Award for Best Metal Performance".

Kappaleen musiikkivideo julkaistiin 10. kesäkuuta 2013 ja sen ohjasi Peter Joseph, joka on *[[Zeitgeist (elokuva)|Zeitgeist]]*-elokuvien ohjaaja.

## Kokoonpano
* Ozzy Osbourne – laulu
* Tony Iommi – kitara
* Geezer Butler – basso
* Brad Wilk – rummut

## Lähteet

## Aiheesta muualla
* Black Sabbath - God Is Dead? YouTubessa
Eila Kurkela

**Eila Margit Kurkela** (o.s. **Koski**; 11. marraskuuta 1920 Viipuri – 29. heinäkuuta 1996 Tampere) oli suomalainen kristillinen kirjailija.
__NOTOC__
## Teoksia
* *Löysin onneni*. Kuva ja sana, Helsinki 1944
* *Nelivaljakko*. Kuva ja sana, Helsinki 1945
* *Villiruusu: Romaani.* Ristin Voitto, Helsinki 1962
* *Sinun kanssasi*. RV-kirjat, Vantaa 1980, 2. painos 1981 
* *Ihmisen valjaissa*. RV-kirjat, Vantaa 1982
* *Ei siruja heitetä pois*. RV-kirjat, Vantaa 1984
* *Että jaksaisimme*. RV-kirjat, Vantaa 1987

## Lähteet
* ''Suomen kirjailijat.
* Eila Kurkela. Kirjasampo.

### Viitteet
Gaboninkutoja

**Gaboninkutoja** (*Ploceus subpersonatus*) on kutojien heimoon kuuluva varpuslintu.

## Levinneisyys
Gaboninkutojaa tavataan Atlantin rannikkoalueella Angolassa, Kongossa, Kongon demokraattisessa tasavallassa ja Gabonissa. Lajin kannaksi arvioidaan 3&nbsp;500–15&nbsp;000 yksilöä. Gaboninkutoja on vähenemässä ja sen esiintymät sirpaloitumassa elinympäristöjen tuhoutumisen takia, ja laji on luokiteltu vaarantuneeksi.

## Lähteet
Mirja Heikkilä (kirjailija)

**Mirjam Elisabet Hedborg**, kirjailijanimi **Mirja Heikkilä** (12. tammikuuta 1921 Viipuri – 30. kesäkuuta 2000 Turku) oli suomalainen kirjailija.

Heikkilä kirjoitti historiallisia romaaneja (*Aurajoen tytär*,*Unikankaren kellot*,*Verenpunainen vaakuna*), jotka sijoittuvat 1500- ja 1600-lukujen Turkuun. Viimeinen kirja työnimeltään *Rautatori* jäi käsikirjoitusvaiheeseen.

## Teoksia
* *Kadonnut kummeli* : Kuunnelma ; Yleisradiolle kirj. Mirja Heikkilä  (1977, kesto: 41 min)
* *Sydänkohtaus* : kuunnelma ; Yleisradiolle kirj. Mirja Heikkilä ; dramaturgi Ilkka Toiviainen. Yleisradio 1980, (kesto: 57 min)
* *Kuin maahisten veri* : romaani. Weilin + Göös, Espoo 1982
* *Unikankareen kellot*. Tammi 1988, 3. painos 1991
* *Aurajoen tytär*. Tammi 1991
* *Verenpunainen vaakuna*. Tammi 1993

## Lähteet
*  (Käyttäjätunnuksella)
* Kirjasampo.fi : Mirja Heikkilä
Sony Ericsson K700

**Sony Ericsson K700** oli matkapuhelinvalmistaja Sony Ericssonin vuonna 2004 julkaisema matkapuhelin. Se oli seuraaja T630-mallille ja mallin K750 edeltäjä.

## Versiot

* **K700i** ("i" viittaa englanninkieliseen sanaan *international* (suom. kansainvälinen)) oli suunnattu kaikille markkina-alueille Kiinaa lukuun ottamatta.
* **K700c** ("c" viittaa Kiinan englanninkieliseen nimeen "China") oli suunnattu Kiinan markkinoille ja varustettu kiinalaisella näppäimistöllä.

## Aiheesta muualla

* Sony Ericsson K700 – GSMArena.com
* Sony Ericsson K700i – Puhelinvertailu.com

## Lähteet
Axel Stenius

**Axel Rudolf Gabriel Stenius** (29. kesäkuuta 1857 Tohmajärvi – 8. syyskuuta 1928 Helsinki) oli suomalainen sotilas, opettaja ja musiikkialan vaikuttaja.

Steniuksen vanhemmat olivat kruununnimismies Axel Garbriel Stenius ja Charlotte Louise Winter. Stenius kiinnostui musiikista jo käydessään koulua Kuopiossa, hänen ensimmäinen opettajansa viulunsoitossa oli tanskalainen Wilhelm Tönnesen. Hän meni 1875 Haminan kadettikouluun, valmistui sieltä 1880 ja palveli ensin aliluutnattina Käisalmen krenatöörirykmentissä ja sitten seuraavasta vuodesta Vaasan tarkka-ampujapataljoonassa, lopulta komppanianpäällikkönä. 1898-1902 hän toimi Lohjan resenrvikomppanian päällikkönä. Armeijan palveluksesta Stenius erosi everstiluutnanttina. Upseerin työnsä ohella Stenius toimi Vaasassa ja 1890-1903 Hangossa kieltenopettajana. 1903-1927 hän oli Valtion rautateiden palveluksessa, ensin puutavarakonttorin ja sitten varastokonttorin esimiehenä. Steniuksesta tuli Vaasassa 1890-luvulla keskeinen musiikkielämän vaikuttaja, joka muodosti satahenkisen kuoron. Se piti 60-jäsenisen orkesterin kanssa useita suuria oratoriokonsertteja ja vieraili muun muassa Helsingissä. Stenius toimi lisäksi useiden laulujuhlien isäntänä. Helsinkiin muutettuaan hän jatkoi kuoronjohtajan uraansa johtaen 1901-1910 Muntra Musikanter-seuran mieskuoroa, toimi Nya Pressenin musiikkiarvostelijana ja oli Svenska Oratorioföreningenin sekä 1918 asetetun sotilassoittokuntakomitean puheenjohtaja. 

Steniuksen puoliso oli vuodesta 1886 Olga Wilhelmina Montin (k. 1928), joka oli aikaisemmin naimisissa apteekkari Karl Waldimir Henningin kanssa. Stenius kuoli syyskuussa 1928 Marian sairaalassa Helsingissä.

## Katso myös
*Stenius-suku

## Lähteet
*  Sivut 712-713.
Oili Komonen

**Olga Olivia (Oili) Komonen** (14. tammikuuta 1921 Antrea – 7. heinäkuuta 2003 Helsinki) oli suomalainen kirjailija.

Komosen vanhemmat olivat maanviljelijä Aleksander Antreinpoika Komonen ja Helena Tallus. Hän oli naimisissa 1942–1967 Ilkka Kiianlinnan kanssa.

## Teoksia
* *Mihin tie päättyy*. Tekijä, Helsinki 1960
* *Sisar ja veli: muistelmaromaani sodan ja rauhan ajalta*. Alea-kirja, Helsinki 1974
* *Niilin poika*. O. Komonen, Helsinki 1984
* *Ennen ja nyt*. O. Komonen, Helsinki 1992
* *Ritari ja suku*. O. Komonen, Helsinki 1994
* *Delfiinit*: kootut runot. O. Komonen, Helsinki 1999
* *Elämää Hi-Bin kanssa*; kuvitus Marianne Thompson. O. Komonen, Helsinki 2002

## Lähteet
* 
* Kirjasampo.fi : Oili Komonen
Ulla Spåre

**Ulla Marita Forsström**, kirjailijanimi **Ulla Spåre** (22. tammikuuta 1921 Kouvola – 25. tammikuuta 1996) oli suomalainen ruotsin kielellä kirjoittanut nuortenkirjailija.

Forsströmin vanhemmat olivat agronomi William Hjalmar Spåre ja Ida Bodóm. Puoliso oli Osmo Viktor Forsström vuodesta 1946. Forsström tuli ylioppilaaksi 1940 Viipurissa ja työskenteli konttoristina Tampellan Inkeroisten tehtaalla 1944–1946.

## Teoksia
* *Katias första skolår*. Söderström, Helsingfors 1942
* *"Pipsan" : roman för unga flickor*. Söderström, Helsingfors 1944

## Lähteet
* 

### Viitteet

## Aiheesta muualla
* Adelsvapen–Wiki; https://www.adelsvapen.com/genealogi/Sp%C3%A5re_nr_160
Vaskivuoren kalliomaalaus

**Vaskivuoren kalliomaalaus** sijaitsee Luumäellä Elkiänjärven itärannalla Etelä-Karjalassa. Kalliomaalausalue käsittää useita paikkoja noin 100 metrin matkalla, mutta löydettyjen merkkien lukumäärä on vähäinen. Maalaukset on ajoitettu kivikauden loppuun tai pronssikauden alkuun ja ne löysivät Timo Miettinen vuonna 1980.

## Kallio ja sen sijainti
Maalauskohde sijaitsee Salpausselästä etelään ja kuuluu sen eteläiseen järvirikkoiseen alueeseen. Kallio laskee jyrkkänä Vaskivuoren kylkeä alas Elkiäjärveen sen koillisrannalla. Jyrkkyydestä johtuen maalauksille pääsee vain vesitse tai jäätä pitkin (kuva ). Seinämä aukeaa länsilounaaseen.

## Maalaus
Maalausalue on noin 100 metriä pitkä ja maalatut kohdat sijaitsevat pääosin 1−1,8 metriä vedenpinnan yläpuolella. Yksi punaväriläiskistä sijaitsee yli 2 metrin korkeudella. Maalauksia on löydetty neljästä eri kohdasta.

Pohjoisin maalauskenttä (A) käsittää muutamia pystysuuntaisia punajälkiä, jotka saattavat esittää ihmisiä, ja niiden eteläpuolella on toinen tuhoutunut maalauskohta (B). Kentässä C, joka sijaitsee noin 70 metriä etelään, on tunnistettu ihmishahmo, joka on 42 senttimetriä pitkä. Sen kädet on maalattu alas suuntautuvina kaarina ja sen jalat ovat koukkupolvisia. Pää jatkaa suoraa vartaloa päättyen viivana. Digitaalivalokuvien värikylläisyyttä lisäämällä paljastuu ihmisen yläpuolelta vielä toinen, mutta muodoltaan erityyppinen ihmishahmo, joka on lähes tuhoutunut. Viimeinen kenttä D sijaitsee etelässä noin parinkymmenen metrin päässä kentästä C ja on aivan kallion alaosassa. Muutaman kuviokatkelman yläpuolella on hioutunut kivihylly, jossa on punaväriä tai luontaista kivenpunaa. Sitä epäillään punamaalin valmistuspaikaksi. Suurin osa kuvioista ovat suttaantuneita, mutta yhdessä kohtaa on kaksi vierekkäin maalattua sik-sak-kuviota, joiden päistä erkanee viistosti ulos ulokkeita. Näitä voisi kutsua käärmeiksi, joista oikeanpuoleinen on pitempi.

## Katso myös
* Valkjärven kalliomaalaus sijaitsee 4,6 kilometriä itään ja siellä on yksittäinen käärmekuvio.

## Lähteet
* 
* 
* 
* Luukkonen, Ismo: Vaskivuori
* 
### Viitteet
Kolbeinn Sigþórsson

**Kolbeinn Sigþórsson** (s. 14. maaliskuuta 1990 Reykjavík, Islanti) on islantilainen jalkapalloilija, pelipaikaltaan hyökkääjä. Hän on kotimaansa lisäksi pelannut Alankomaissa, Ranskassa, Turkissa ja Ruotsissa.. Hän oli yhdessä Eiður Guðjohnsenin kanssa eniten maaottelumaaleja tehnyt islantilaispelaaja, kunnes Gylfi Sigurðsson nousi tilaston kärkeen vuonna 2023.

## Seurajoukkueura
Kolbeinn aloitti uransa aikuisten sarjoissa pelaamalla viisi ottelua HK Kópavogsissa Islannin toisella sarjatasolla 2006. Hän pelasi alankomaalaisen AZ Alkmaarin alle 19- ja 21-vuotiaiden joukkueissa 2007–2010 ennen siirtymistään seuran edustusjoukkueeseen. Hän teki kaudella 2010–2011 Eredivisiessa 15 maalia 32 ottelussa. Eurooppa-liigassa hän teki kuudessa ottelussa kolme maalia, ja pelasi lisäksi kolme Eurooppa-liigan karsintaottelua.

Kolbeinn pelasi kaudet 2011–2015 amsterdamilaisessa AFC Ajaxissa. Hän pelasi seurassa kaikkiaan 80 pääsarjaottelua, joissa teki 31 maalia. Hän voitti Alankomaiden-mestaruuden 2012, 2013 ja 2014 sekä Alankomaiden supercupin 2013. Mestarien liigassa hän pelasi Ajaxissa 11 ottelua ja Eurooppa-liigassa viisi, ilman maaleja. Hän oli kehräsluuvamman vuoksi sivussa puoli vuotta kaudella 2011–2012 ja olkapäävamman vuoksi viitisen kuukautta kaudella 2012–2013. 

Kolbeinn siirtyi Ranskan pääsarjan Nantesiin kolmen miljoonan euron siirtosummalla kesällä 2015. Ensimmäisellä Ligue 1-kaudellaan hän pelasi 26 ottelua, joissa teki kolme maalia.

## Maajoukkue
Kolbeinn Sigþórsson pelasi Islannin alle 17-, 19- ja 21-vuotiaiden maajoukkueissa. Hän pelasi Islannin kaikki kolme ottelua alle 21-vuotiaiden EM-kilpailuissa 2011. Ensimmäisen A-maaottelunsa hän pelasi Färsaaria vastaan maaliskuussa 2010. Hän teki tuossa ottelussa myös ensimmäisen maaottelumaalinsa. Ensimmäisen arvokilpailujen karsintaottelunsa hän pelasi 0–1-tappioon päättyneessä EM-karsintaottelussa Tanskaa vastaan syyskuussa 2010.

Kolbeinn on pelannut kaikkiaan 64 A-maaottelua, joissa hän on tehnyt 26 maalia. Pelaamissaan yhdeksässä MM-karsintaottelussa hän on tehnyt neljä maalia; nämä syntyivät neljässä peräkkäisessä ottelussa . 23 EM-karsintaottelussaan hän on tehnyt seitsemän maalia. Hän pelasi kaikissa kymmenessä EM-karsintaottelussa Islannin selviytyessä EM-kilpailuihin 2016. EM-lopputurnauksessa hän pelasi avauskokoonpanossa joukkueensa kaikki viisi ottelua ja teki neljännesvälierässä Englantia vastaan 2–1-voittomaalin 18. minuutilla ja puolivälierässä Ranskaa vastaan 1–4-kavennusmaalin 56. minuutilla.

## Lähteet
Jóhann Berg Guðmundsson

**Jóhann Berg Guðmundsson** (s. 27. lokakuuta 1990 Reykjavík, Islanti) on islantilainen jalkapalloilija, joka edustaa arabiemiraattilaista Al Dhafraa.

## Seurajoukkueura
Jóhann kuului juniorina englantilaisten Chelsean ja Fulhamin akatemioihin, mutta aloitti uransa aikuisten tasolla kotimaansa pääsarjaseura Breiðablik UBK:ssa, jossa teki kaudella 2008 kuusi maalia 22 ottelussa. 

Hän siirtyi helmikuussa 2009 alankomaalaisen AZ Alkmaarin alle 21-vuotiaiden joukkueeseen ja kesällä 2010 edelleen seuran edustusjoukkueeseen. Hän pelasi Alkmaarissa kausilla 2010–2014 pudotuspelit mukaan lukien 119 Eredivisien ottelua, joissa teki yhdeksän maalia. Hän voitti KNVB-cupin 2013. Hän pelasi seurassa 36 Eurooppa-liigan ottelua (mukaan lukien kuusi karsintaottelua), joissa teki kahdeksan maalia. Hän siirtyi Charltoniin kesällä 2014. Kahden seuraavan kauden aikana hän pelasi Englannin mestaruussarjassa yhteensä 81 ottelua, joissa teki 16 maalia.

Jóhann siirtyi Englannin Valioliigan Burnleyyn 2,7 miljoonan punnan siirtosummalla kesällä 2016. Hän pelasi seurassa syksyyn 2024 mennessä 162 valioliigaottelua, joissa hän teki kymmenen ja syötti 21 maalia sekä 38 Englannin mestaruussarjan ottelua, joissa teki viisi ja syötti kuusi maalia. Kaudella 2024–2025 hän pelasi Al-Orobahissa 28 Saudi-Arabian Valioliigan ottelua ja teki neljä maalia. Kesällä 2025 hän siirtyi UAE First Division Leaguessa pelaavaan Al Dhafraan.

## Maajoukkueura
Jóhann Berg Guðmundsson pelasi Islannin alle 19- ja 21-vuotiaiden maajoukkueissa. Hän pelasi kaksi ottelua alle 21-vuotiaiden EM-kilpailuissa 2011. A-maajoukkueessa hän esiintyi ensimmäisen kerran maaottelussa Azerbaidžania vastaan elokuussa 2008. Ensimmäisen arvokilpailujen karsintaottelunsa hän pelasi 0–2-tappioon päättyneessä  Makedoniaa vastaan kesäkuussa 2009. Ensimmäisen maaottelumaalinsa hän teki maaottelussa Andorraa vastaan marraskuussa 2012. Hän teki kolme maalia Islannin ja Sveitsin pelatessa 4–4-tasapelin  syyskuussa 2013.

Guðmundsson on pelannut 25. elokuuta 2025 mennessä 99 A-maaottelua, joissa hän on tehnyt kaikkiaan kahdeksan maalia. Hän on pelannut 24 MM- ja 29 EM-karsintaottelua. Hän pelasi seitsemän karsintaottelua Islannin selviytyessä EM-kilpailuihin 2016. EM-lopputurnauksessa hän pelasi Islannin kaikki viisi ottelua ja yhden ottelun loppuhetkiä lukuun ottamatta täydet minuutit. Seuraavissa MM-karsinnoissa hän pelasi yhdeksän ottelua ja teki kaksi maalia. MM-lopputurnauksessa 2018 hän pelasi kaksi Islannin kolmesta ottelusta.

## Lähteet
Primecoin

**Primecoin** (merkki: Ψ; lyhenne: XPM) on avoimen lähdekoodin kryptovaluutta. Primecoinin on tehnyt Sunny King - sama henkilö, joka on tehnyt myös kryptovaluutta Peercoinin. Primecoin on Bitcoinin innoittama ja se käyttääkin paljon samaa lähdekoodia kuin Bitcoin.

19. marraskuuta 2013 yhden Primecoinin arvo oli noin 0,56 USD ja Primecoin-rahavarannon kokonaisarvo noin 1,7 miljoonaa USD.

## Lähteet

## Aiheesta muualla
* Virallinen sivusto
Pierre Brabant

**Pierre Brabant** (26. elokuuta 1925 Montreal – 29. elokuuta 2014) oli kanadalainen pianisti ja säveltäjä. Hän opiskeli pianonsoittoa Raymond Davidin ja J.-Élie Savarian johdolla vuosina 1942–1943 ennen pääsyään Conservatoire de musique du Québeciin 1951. Hän opiskeli lisäksi urkujensoittoa Marcel Duprén ja Eugène Lapierren johdolla. Brabant piti ensimmäisen resitaalinsa hyvin nuorena ja esiintyi vuonna 1942 CBC:n ohjelmassa *Young Artists of Tomorrow*. Pian tämän jälkeen hän voitti ensimmäisen palkinnon CBC:n radiokilpailussa. Oleskeltuaan Pariisissa 1947–1948 Brabant esitti Kanadassa resitaalikiertueellaan monia omia sävellyksiään: *Sonatine en do*, *Caprice laurentien*, *Cinq Cantilènes* ja *Cinq Églogues*. Brabant sävelsi musiikin Ruth Sorelin balettiin *[[La Gaspésienne]]* (1949).

Brabant kiinnostui myöhemmin myös popmusiikista ja sävelsi lisäksi musiikkia moniin lastenohjelmiin. Brabantia kuullaan monilla levytyksillä niin pianistina kuin säveltäjänäkin. Vuodesta 1987 alkaen Brabant säesti basso Joseph Rouleauta. Tässä ominaisuudessa hän osallistui varsinkin Félix Leclercin laulujen esityksiin.

## Lähteet
Macclesfield

**Macclesfield** on noin  asukkaan kaupunki ja kunta *(civil parish)* Cheshiren kreivikunnassa Luoteis-Englannissa, noin 30 kilometriä Manchesterista etelään. Sillä oli aikaisemmin hallintopiirin asema, mutta se menetti sen liittyessään Cheshire Eastin yhtenäishallintopiiriin vuonna 2009.

Kaupunki oli Englannin silkinkudontateollisuuden keskus. Ensimmäinen vesivoimalla toiminut silkkitehdas perustettiin vuonna 1774. Kaupungissa oli myös useita oppilaitoksia, joissa opetettiin silkinkudonnan lisäksi silkkikankaiden suunnittelua. Nykyään muutamissa entisissä tehtaissa on silkkiaiheisia museoita ja näyttelyitä, joissa kerrotaan silkinvalmistuksen historiaa kaupungissa.

## Kulttuuri
Kaupungissa juhlitaan joka kesäkuu yhden viikonlopun ajan Barnaby Festivaalia. Siinä esiintyy koko kaupungin kulttuurikirjo. Juhlalla on vuosisatoja pitkät perinteet. Juhla juontaa nimensä Barnabasista, joka on silkkityöntekijöiden suojelupyhimys.

## Urheilu
Kaupungissa palaa jalkapallojoukkue Macclesfield Town Football Club. Seuran peliareenana on Moss Rose.

## Kuuluisia kaupunkilaisia
Joy Divisionin laulusolisti Ian Curtis eli kaupungissa ja hänet on haudattu kaupungin hautausmaalle.

## Lähteet
Clelandina

**Clelandina** on sukupuuttoon kuollut terapsidisuku. Se eli myöhäisellä permikaudella ja kuuluu Gorgonopsiaan. Sukuun luetaan lajit *Clelandina rubidgei*, *Clelandina scheepersi* ja *Clelandina majora*. *Clelandina* on nimetty paleontologi Robert Broomin opettajan John Clelandin kunniaksi.

*Clelandina* oli pienehkö lihansyöjä. *C. rubidgei*n kallo on noin 21 cm pitkä ja koko eläimen pituus oli todennäköisesti noin 1,1 metriä. *C. scheepersi* oli hieman pienempi. Sen kallon pituus on noin 19 cm ja kokonaispituus todennäköisesti noin metri. *Clelandina*n fossiileita on löydetty Etelä-Afrikasta, Karoosta. Omaksi suvukseen määritelty *[[Broomicephalus]]* saattaa olla sama kuin *Clelandina*.

## Fylogenia
 

## Lähteet
Flyygeli & kaakeli

**Flyygeli & kaakeli** on suomalainen Yleisradion tuottama satiirinen televisiosarja, josta esitettiin vain yksi jakso 7. toukokuuta vuonna 1982. Siinä esiintyivät muun muassa pianisti Risto Hiltunen ja imitaattori Heikki Helakorpi. 

Sarjassa piikiteltiin muun muassa neutronipommin isää, Puolan sotatilaa ja suomalaisia poliitikoita.

TV2:n johtaja Tapio Siikala hyllytti sarjan ensimmäisen jakson jälkeen. 7. toukokuuta 1982 esitetty, ainoaksi jäänyt jakso näytettiin uusintana toukokuussa 2005. Jakson kuvaus oli: "Maassa ja maailmassa on suuri määrä suunnattomia ilmiöitä. Kaikella on kuitenkin mittansa ja määränsä, joita puntaroimaan on asetettu flyygeli ja kaakeli."

## Lähteet
Bertrand Traoré

**Bertrand Isidore Traoré** (s. 6. syyskuuta 1995 Bobo-Dioulasso) on burkinalainen jalkapalloilija, joka edustaa Englannin Valioliigassa pelaavaa Sunderlandia. Pelipaikaltaan hän on hyökkäävä keskikenttäpelaaja.

Englannin Valioliigassa pelaava Chelsea teki lokakuussa 2013 Traorén kanssa neljän ja puolen vuoden pituisen sopimuksen. Hän pelasi lainalla Eredivisien Vitessessä tammikuusta 2014 kesäkuuhun 2015 ja teki 42 liigattelussa 16 maalia. Kaudella 2015–2016 hän pelasi Chelseassa kymmenen valioliigaottelua, joissa teki kaksi maalia, sekä kaksi ottelua Mestarien liigassa. Kaudella 2016–2017 hän pelasi lainalla Amsterdamin Ajaxissa 24 Eredivisien ottelua, joissa teki yhdeksän maalia sekä 13 ottelua Eurooppa-liigasa, ja teki neljä maalia. 

Traoré siirtyi kesällä 2017 Ranskaan Lyonin joukkueeseen, jossa hän pelasi kolme kautta. Pelaamissaan 88 Ligue 1:n ottelussa hän teki 21 maalia, 13 Mestarien liigan ottelussa kaksi maalia ja yhdeksässä Eurooppa-liigan ottelussa neljä maalia. Hän siirtyi Englannin Valioliigan Aston Villaan 18,4 miljoonan euron siirtosummalla syyskuussa 2020. Avauskaudellaan hän teki 36 liigaottelussa seitsemän maalia ja antoi seitsemän maalisyöttöä, mutta kaudella 2021–2022 hän pelasi vain yhdeksässä liigaottelussa. Syyskaudella 2022 hän pelasi Basaksehirissa lainalla 12 Turkin Superliigan ottelua, joissa teki kaksi maalia. Kuudessa Konferenssiliigan ottelussaan hän onnistui kerran maalinteossa. Kevätpuolella 2023 hän teki kahdeksassa Valioliigan ottelussa kaksi maalia. Hän pelasi syyskaudella 2023 kahdessa Valioliigan ja kolmessa Konferenssiliigan ottelussa yhteensä 25 minuuttia. Hän siirtyi ilmaissiirrolla Villarrealiin helmikuun alussa ja pelasi loppukauden aikana 11 Primera Divisiónin ottelua ja teki yhden maalin. Hän siirtyi kesällä 2024 ilmaissiirrolla Ajaxiin, jossa pelasi kaudella 2024–2025 Eredivisiessä 32 ottelua ja teki kuusi maalia. Eurooppa-liigan kymmenessä ottelussa hän teki kaksi maalia. Hän siirtyi Englannin Valioliigan Sunderlandiin 2,5 miljoonalla eurolla syyskuussa 2025 .

Maajoukkuetasolla Traoré teki debyyttinsä Burkina Fason joukkueessa syyskuussa 2011, vain 15-vuotiaana. Hän on elokuun 2025 loppuun mennessä pelannut 81 maaottelua ja tehnyt niissä 21 maalia. Hän on toiminut pääsääntöisesti joukkueen kapteenina vuodesta 2022 lähtien. Hän on pelannut Afrikan-mestaruuskilpailuissa yhden ottelun 2012, kolme ottelua 2015, kuusi ottelua, joissa teki yhden maalin Burkinan Fason saavuttaessa pronssia 2017, viisi ottelua, joissa teki yhden maalin 2022 sekä neljä ottelua, joissa teki kolme maalia 2024. MM-karsintaotteluita hän on pelannut neljätoista ja tehnyt niissä viisi maalia. Hän voitti alle 17-vuotiaiden Afrikan-mestaruuden 2011.

## Lähteet

## Aiheesta muualla
Eduskuntatalon pommi-isku 1950

**Eduskuntatalon pommi-isku** oli Suomen eduskuntataloon Helsingissä 14. helmikuuta 1950 tehty pommi-isku. Isku tehtiin juuri ennen eduskuntatalossa järjestettyä presidentinvaalia.

## Tapahtumat

*[[Helsingin Sanomat]]* kirjoitti iskusta seuraavasti:
"Kymmenkunta minuuttia ennen kello yhtä toissayönä tuntematon tihutyöntekijä hiipi eduskuntatalon takaa kohti sen pääsisäänkäytävää, hyppäsi yli paikalla olevan kiviaidan ja eteni kivipilarien suojaamana pääovelle. Täällä hän kaikessa rauhassa saattoi sivullisten katseilta suojassa valmistella räjäytystä, josta seuraavana aamuna, eilen, muodostui yleinen puheenaihe. Kello 0.55 räjähti panos, joka rikkoi pääoven ikkunat ja väänsi sen rautakehykset muodottomiksi."

Poliisin tutkimusten mukaan räjäyttäjä oli käyttänyt ns. avopanosta ja räjähdysaineena oli ollut joko 3 kiloa dynamiittia tai 1,5 kiloa TNT:tä. Räjähdys aiheutti noin 200 000 markan aineelliset vahingot.

Aluksi monet tahot, esimerkiksi ruotsalainen iltapäivälehti *[[Expressen]]*, epäilivät iskusta suomalaisia kommunisteja. Pian eräs helsinkiläinen mies kuitenkin tunnusti teon isälleen. Syynä iskuun oli ollut mielenhäiriö, eikä siihen liittynyt mitään poliittisia motiiveja.

## Lähteet

## Aiheesta muualla
* Attentaatti Helsingissä. Pommi räjähti eduskuntatalon pääoven edessä, Laatokka, 15.02.1950, nro 37, s. 1, Kansalliskirjaston digitaaliset aineistot
* Pomminräjäyttäjistä ei ole vielä päästy selville, Laatokka, 16.02.1950, nro 38, s. 1, Kansalliskirjaston digitaaliset aineistot
* Eduskuntatalon attentaatti selvitetty. Jakomielisyyttä sairastavan "pommimiehen" motiivina Gustaf-nimen esiintyminen yleisradiossa, Laatokka, 24.02.1950, nro 45, s. 1, Kansalliskirjaston digitaaliset aineistot
* Eduskuntatalon attentaattori syytettyjen penkillä eilen Helsingin raastuvanoikeudessa, Laatokka, 04.03.1950, nro 52, s. 1, Kansalliskirjaston digitaaliset aineistot
* Eduskuntatalon pommimies pääsi rangaistuksetta, Laatokka, 23.07.1950, nro 165, s. 4, Kansalliskirjaston digitaaliset aineistot
Arctops

**Arctops** (nimen merkitys: *”karhunkasvo”*) on sukupuuttoon kuollut terapsidisuku, joka eli nykyisen Etelä-Afrikan alueella myöhäisellä permikaudella. Suvun tyyppilaji on *Arctops willistoni*, mutta muut sukuun luetut lajit ovat epävarmoja. Suku tunnetaan pelkistä kalloista, jotka saattavat kaikki kuulua samaan lajiin tai sitten eivät.

*Arctops* oli Gorgonopsia-alalahkoon kuuluva lihansyöjä. *A. willistoni*n kallo on noin 30 cm:n pituinen, ja koko eläin oli todennäköisesti noin 2 metriä pitkä. *Arctops* saattaa olla *[[Scylacognathus]]*-suvun aikuinen muoto, jolloin se olisi tämän synonyymi.

## Lähteet
Scylacognathus

**Scylacognathus** (nimen merkitys: *”nuoren koiran leuka”*) on sukupuuttoon kuollut terapsidisuku, joka eli permikaudella. Sukuun luetaan lajit *S. parvus*, *S. robustus* ja *S. kitchingi*.

*Scylacognathus* oli pieni Gorgonopsia-alalahkoon kuuluva lihansyöjä. Sen fossiileja on löydetty Etelä-Afrikasta. *[[Arctops]]*-sukuun luokitellut fossiilit saattavat olla *Scylacognathus*-suvun aikuisia yksilöitä. Tällöin *Arctops* olisi *Scylacognathusin* synonyymi.

## Lähteet
Angelic Upstarts

**Angelic Upstarts** on vuodesta 1977 toiminut englantilainen punk rock-yhtye. Se on tunnettu antifasistisista ja vasemmistolaisista sanoituksistaan. Yhtye liitetään myös ei-rasistiseen skinhead-kulttuuriin. Angelic Upstartsia pidetään yhtenä Britannian 1970-luvun lopun punk-aallon poliittisimmista yhtyeistä. 

Angelic Upstartsin kaupallisesti menestyneimmät albumit ovat yhtyeen neljä ensimmäistä julkaisua, jotka kaikki nousivat Britannian albumilistalle. Debyyttialbumi *Teenage Warning* oli korkeimmillaan sijalla 29 ja livealbumi *Angelic Upstarts Live* sijalla 27. 

## Diskografia

**Teenage Warning* (1979)
**We Gotta Get out of This Place* (1980)
**2,000,000 Voices* (1981)
**Still from the Heart* (1982)
**Reason Why?* (1983)
**Last Tango in Moscow *(1984)
**Power of the Press* (1986)
**Blood on the Terraces* (1987)
**Bombed Out* (1991)
**Sons Of Spartacus* (2002)
**The Dirty Dozen* (2011, split-albumi Crashed Outin kanssa)
**Bullingdon Bastards* (2015)

## Lähteet

## Aiheesta muualla
*Angelic Upstartsin viralliset kotisivut
Los Fastidios

**Los Fastidios** on vuonna 1991 perustettu italialainen punk rock-yhtye, jonka yhdistetään rasismin vastaisten skinheadien RASH- ja SHARP-liikkeisiin. Yhtyeen sanoitukset käsittelevät yleensä erilaisia yhteiskunnallisia epäkohtia, muun muassa rasisimia ja eläinten oikeuksia. Osa jäsenistä on myös kasvissyöjiä.

Yhtyeen jäsenet tunnetaan innokkaina jalkapallonfaneina ja Italian neljännellä sarjatasolla pelaavan Virtus Veronan kannattajina. Los Fastidios on esiintynyt muun muassa espanjalaisen Rayo Vallecanon, saksalaisen FC St. Paulin sekä skotlantilaisen Glasgow Celticin vasemmistolaisten kannattajien järjestämissä konserteissa. Yhtye on myös levyttänyt useita jalkapalloaiheisia kappaleita, muun muassa antifasististen ultrien tunnuslauluksi nousseen kappaleen *Antifa Hooligans* sekä version Liverpoolin kannattajien tunnetuksi tekemästä hymnistä *[[You'll Never Walk Alone]]*.

## Diskografia
### Albumit
**Hasta la baldoria* (1996, split-albumi F.F.D.-yhtyeen kanssa)
**Contiamo su di voi!* (1998)
**1991 - 2001 Ten Years Tattooed on My Heart* (2001)
**Guardo Avanti* (2001)
**La verdadera fuerza de la calle* (2003)
**Siempre Contra* (2004)
**Sopra e Sotto il palco* (2005, live)
**Rebels 'N' Revels* (2006)
**Anejo 16 Anos* (2007)
**All'Arrembaggio* (2009)

## Lähteet
You’ll Never Walk Alone

**You’ll Never Walk Alone** on vuonna 1945 sävelletty amerikkalainen musikaalikappale. Se on ollut englantilaisen Liverpool FC:n jalkapallojoukkueen kannattajien laulama kannatuslaulu ja seuran tunnuskappale. Laulun on säveltänyt alun perin *[[Carousel (musikaali)|Carousel]]*-nimiseen musikaaliin Richard Rodgers, ja sen sanoituksen teki Oscar Hammerstein II.

## Jalkapallohymni
Vuonna 1963 kappaleen levytti liverpoolilainen yhtye Gerry and the Pacemakers, ja se nousi heti Britannian singlelistan ykköseksi neljän viikon ajaksi. Liverpool FC:n kannattajat omivat kappaleen pian itselleen ja alkoivat laulaa sitä katsomossa ennen jokaisen pelin alkua. Se on myöhemmin levinnyt myös usean muun jalkapallojoukkueen kannattajien keskuuteen, sitä laulavat muun muassa skotlantilaisen Glasgow Celticin sekä useiden hollantilaisten ja saksalaisten joukkueiden fanit. Yleisesti ”You’ll Never Walk Alone” yhdistetään kuitenkin nimenomaan Liverpoolin kannattajiin. 

Nykyään lause löytyy myös seuran tunnuksesta sekä kirjoitettuna yhden Anfieldin stadionille johtavan portin yläpuolelle. Se on nimetty seuran entisen managerin Bill Shanklyn mukaan ”Shankly Gateksi”. Shankly oli yksi ensimmäisistä henkilöistä, joka kuuli Gerry and the Pacemakersin levyttämän version ennen sen julkaisua.

## Kappaleen levytettyjä versioita
Kappaleen ovat vuosien mittaan levyttäneet kymmenet artistit. Tunnetuimpia esittäjiä ovat Alicia Keys, Aretha Franklin, Barbra Streisand, Elvis Presley, Frank Sinatra, Johnny Cash, Kiri Te Kanawa, Louis Armstrong, Ray Charles, Gerry and the Pacemakers ja Pink Floyd. 

Jalkapalloaiheisena sen ovat tehneet muun muassa saksalainen Die Toten Hosen sekä italialainen Los Fastidios. Liverpoolin joukkue puolestaan levytti kappaleen 1975. Vuonna 1985 ”You’ll Never Walk Alone” ilmestyi useiden brittiläisten julkisuuden henkilöiden esittämänä hyväntekeväisyyssinglenä, jolla kerättiin rahaa Bradfordin katsomopalon uhreille.

## Hyväntekeväisyys
Jerry Lewis esitti kappaleen Yhdysvalloissa lihassurkastumaa potevien ihmisten hyväksi pidetyn vuosittaisen Telethon-hyväntekeväisyyskeräyksen lopuksi vuosina 1966–2010.

## Lähteet
Immergo

__notoc__
**Immergo** on suomalainen, vuonna 2007 perustettu dark-, death- ja black metal -vaikutteista sinfonista metallia soittava yhtye. Immergo julkaisi esikoisalbuminsa ''Sunken World'' vuonna 2013.

Immergo on ilmoittanut esikuvikseen muun muassa yhtyeet Carach Angren, Dimmu Borgir ja Shade Empire.

Immergo toimi aluksi nimellä Drowlich, jolla julkaistiin *Benighted Illumination* -niminen demo.

## Jäsenet

* Matti Latikka – kitara ja taustalaulu (2009–)
* Toni Piispanen – kitara (2007–)
* Mikko Pyykkö – basso (2008–)
* Joni Samanen – rummut (2007–)
* Johanna Miettinen – laulu (2013–)

### Entiset jäsenet

* Ann-Sofie Österberg – koskettimet (2007–2010)
* Helena Susi – koskettimet (2011–2012)
* Harri Lapinoja – laulu (2007–2013)

## Diskografia
### Albumit

* 

### Demot

* 

## Lähteet

* Immergo.net 

## Aiheesta muualla
* Immergon virallinen sivusto 
* 
* 
* Immergo facebookissa
Risto Räppääjä ja liukas Lennart

**Risto Räppääjä ja liukas Lennart** on Risto Räppääjästä kertova suomalainen musikaalielokuva, jonka ensi-ilta oli helmikuussa 2014. Elokuvan on ohjannut Timo Koivusalo, ja käsikirjoitus perustuu osittain Sinikka ja Tiina Nopolan kirjoihin *Risto Räppääjä saa isän (2011)* ja *Risto Räppääjä ja kaksoisolento* (2013).

Elokuvaa kuvattiin kesällä 2013 muun muassa Villilän studioilla Nakkilassa sekä Naantalin vanhassa kaupungissa. *Risto Räppääjä ja liukas Lennart* on Risto Räppääjä -sarjan neljäs elokuva. Edellisistä elokuvista poiketen elokuvan tuotti Artista Filmi, ja kaikki näyttelijät myös vaihtuivat.

Elokuva palkittiin lokakuussa 2014 Saksassa Schlingelin kansainvälisillä lasten- ja nuortenelokuvien festivaalilla (Internationales Filmfestival Schlingel) parhaan eurooppalaisen lastenelokuvan palkinnolla.

## Juoni

Elvi ja Rauha-täti saavat mielestään loistavan idean: heidän pitää löytää mies, joka olisi sopiva isähahmo Ristolle. Risto ei ole ideasta ollenkaan  innoissaan, eikä myöskään heidän naapurinsa Lennart, joka on itse ihastunut Rauhaan. Päästääkseen Riston kiipelistä, Lennart yrittää luoda täydellisen miehen, joka täyttäisi Rauhan jatkuvasti muuttuvat toiveet. Pian Lennart saa huomata, ettei ole helppoa yrittää olla monta eri henkilöä yhtä aikaa. Kun vielä Elvi-tätikin ihastuu yhteen Lennartin luomista isähahmoista alkavat asiat mennä hulvattomasti solmuun. Tämä unohtumaton kesä on täynnä uskomattomia kiemuroita ja vauhdikkaita väärinkäsityksiä.

## Näyttelijät

## TV-esitykset

## Lähteet
Kaipolan koulu

**Kaipolan koulu** on Jämsässä osoitteessa Kaipolan koulutie 3 toimiva ala-aste. Rehtorina toimii Jaana Kummala.

Kaipolan koulu on rakennettu 1939, ja se on nykyisin vanhin koulukäytössä olevista koulurakennuksista. Kaipolan koulu muodostettiin vuoden 1950 koulupiirtojaossa. Aluksi koulu toimi vuokrahuoneistossa. Koulurakennuksessa oli tilaa myös 1960-luvulla Kaipolan keskikoululle. Rakennusta laajennettiin 1969, kun rakennettiin voimistelusali ja poikien käsityötilat. Koulu rakennettiin 1950-luvun tyyppikoulujen mukaisesti tiilirunkoisena, kohtalaisen matalana ja pitkänä rakennuksena. Luokkatilat jäsentyivät käytävärivien varrelle vierekkäin. 

Koulu on lakkautussuunitelmien kohteena syksyllä 2023 osana Jämsän kaupungin säästötoimenpiteitä. 

## Aiheesta muualla
* museo24
* Kaipolan koulu
Gripenhielm

**Gripenhielm** oli ruotsalainen vapaaherrasuku.

## Merkittäviä Gripenhielm-suvun henkilöitä
### Ruotsi
*Emund Gripenhielm, professori, runoilija ja valtioneuvos
*Carl Gripenhielm, kartografi ja Ruotsin maanmittauslaitoksen ensimmäinen johtaja
*Nils Gripenhielm, Ison Kopparbergin läänin maaherra
*Axel Johan Gripenhielm, Västernorrlandin läänin maaherra
*Emund Gripenhielm d.y., Lundin yliopiston rehtori
Risku

**Risku** on suomalainen sukunimi, joka on muun muassa seuraavilla henkilöillä:

* Ahti Risku (1910–1984), insinööri ja johtava virkamies, maanviljelysneuvos
* Anneli Risku (s. 1954), pikaluistelija
* Eemeli Risku (1880–1970), kansansoittaja
* Elina Risku (s. 1992), pikaluistelija
* Hanna Risku (s. 1967), kielitieteilijä, käännöstieteen professori
* Johanna Lehtinen, o.s. Risku (s. 1979), kestävyysjuoksija
* Juhani Risku (s. 1956), arkkitehti, akustikko ja teollinen muotoilija
* Rainer Risku (s. 1958), jääkiekkoilija
* S. E. Risku (1890–1982), kirjailija.

**Risku** voi myös viitata saamelaisten perinteiseen rintaneulaan tai solkeenhttp://www.siida.fi/sisalto/lapsille-ja-opiskelijoille/vuodenajan-teema/arkisto/risku  tai nepalilaiseen kylään.
Bewe TuusKi

**Bewe TuusKi** oli vuonna 2012 perustettu tuusulalainen jääkiekkoseura, jonka edustusjoukkue pelasi Suomen kolmanneksi korkeimmalla sarjatasolla Suomi-sarjassa. Seura muodostui, kun tuusulalainen KJT TuusKi ja helsinkiläinen Bewe yhdistyivät.

Bewe TuusKi on tehnyt yhteistyötä kahden eri Mestis-seuran, Kiekko-Vantaan ja HC Keski-Uusimaan, kanssa. Joukkue oli todella lähellä nousua Mestikseen kausien 2013–2014 ja 2014–2015 päätteeksi, mutta molemmilla kerroilla sarjanousu jäi pelkäksi haaveeksi. Kaudella 2015–2016 Bewe TuusKi muutettiin lopulta KJT Edustukseksi, Bewen toimiessa tuolloin enää pelkkänä taustatukena. Kaudella 2016–2017 Bewe ilmoitti lopettavansa yhteistyön TuusKin ja KJT:n kanssa kokonaan ja keskittyvänsä jatkossa tiiviiseen yhteistyöhön jääpalloseura Botnia-69:n kanssa.

Bewe TuusKin sisääntulomusiikkina soi *[[Shinedown Diamond Eyes]]* ja maalilauluna *[[Seven Nation Army|The Concert (Seven Nation Army)]]*.

### Menestys

* ***Runkosarja''' tarkoittaa Bewe TuusKin sijoitusta runkosarjassa.''
* ***Lopullinen** tarkoittaa Bewe TuusKin lopullista sijoitusta.''

== Kapteenit Suomi-sarjassa ==
* 2012–2013  Antti Suominen
* 2013–2014  Teemu Sainomaa
* 2014–2015  Lasse Malo

== Tunnettuja pelaajia ==

=== Joukkueessa Suomi-sarjaa pelanneet ===
*  [[Iiro Mäntylä]]
*  [[Juuso Perttilä]]
*  [[Juho Perttilä]]
*  [[Lasse Malo (jääkiekkoilija)|Lasse Malo]]
*  [[Saku Salmela]]
*  [[Eemeli Heikkinen]]
*  [[Lauri Lehvonen]] **†'''
*  Teemu Sainomaa
*  Noora Räty
*  Joel Lehtinen

## Lähteet

## Aiheesta muualla
* Bewe TuusKin sivut 
* Bewe Sportin sivut
* TuusKi Hockey Official